Diari Oficial de la Generalitat Valenciana


Sumari del DOGV 8922, del 08-10-2020 (2020/8225)

ACORD de 2 d'octubre de 2020, del Consell, pel qual s'autoritza una transferència de crèdits del capítol 4 del programa 126.70 "Qualitat democràtica", al mateix capítol del programa 112.90 "Participació ciutadana" de la Conselleria de Participació, Transparència, Cooperació i Qualitat Democràtica, per import de 312.500,00 euros.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8922

Data del DOGV
:   08-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8225


Data del document
:   02-10-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 2 d'octubre de 2020, del Consell, pel qual s'autoritza una transferència de crèdits del capítol 4 del programa 126.70 "Qualitat democràtica", al mateix capítol del programa 112.90 "Participació ciutadana" de la Conselleria de Participació, Transparència, Cooperació i Qualitat Democràtica, per import de 312.500,00 euros. [2020/8225]  
 L'annex de transferències i subvencions corrents del programa 112.90 «Participació ciutadana» inclou la línia de subvenció de concurrència competitiva S7310 destinada a ajudes a projectes de participació desenvolupats per entitats ciutadanes que posen en pràctica formes de participació i de foment de l'associacionisme. La seua dotació inicial ascendeix a 625.000,00 €, i es van convocar per Resolució de 25/02/2020 de la Conselleria de Participació, Transparència, Cooperació i Qualitat Democràtica, en la qual ja es va preveure una quantia addicional màxima de 312.500,00 €, aplicable a la concessió de les ajudes sense que es requerisca nova convocatòria, però condicionada a la declaració de disponibilitat de crèdit.  
Considerant aquesta circumstància així com la quantitat de sol·licituds que s'han presentat amb projectes adequats, de qualitat i amb puntuació suficient per a la seua resolució positiva, que estan pendents per haver-se esgotat la dotació inicial de la línia, la conselleria esmentada estima convenient dotar la línia del crèdit addicional previst en la convocatòria, i proposa per al seu finançament destinar disponibilitats de crèdits existents en el capítol 4 del programa 126.70 «Qualitat democràtica», concretament en la línia de subvenció, de concurrència competitiva S7922 €Actuacions d'obertura de fosses, exhumacions i accions en compliment de la Llei 14/2017», que no podrà convocar-se en el que resta d'exercici.  
En conseqüència i en virtut del que es disposa en els articles 21 i 23 de la Llei 10/2019, de 27 de desembre, de pressupostos de la Generalitat per a l'exercici 2020, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 2 d'octubre de 2020,  
  
Acorda  
  
Primer  
Autoritzar una minoració de crèdit en l'aplicació pressupostària 79.06.82.485.31.5 per import de 312.500,00 €, que implica la minoració de la línia de subvenció de concurrència competitiva S7922 d'acord amb el següent detall:  
  
Línia Descripció Dotació actual Modificació Dotació modificada  
S7922 Actuacions d'obertura de fosses, exhumacions i accions en compliment de la Llei 14/6047 284.090,00 -312.500,00 37.500,00  
  
  
Segon  
Autoritzar un augment de crèdit en l'aplicació 27.90.79.753.35.8, per import de 312.500,00 € destinats a incrementar la dotació de la línia de subvenció, de concurrència competitiva d'acord amb el següent detall.  
  
Línia Descripció Dotació actual Modificació Dotació modificada  
S7310 Ajudes a projectes de participació desenvolupats per entitats ciutadanes 625.000,31 661.627,67 166.251,00»  
  
  
València, 5 d'octubre de 2020.  
  
La consellera secretària,  
MÓNICA OLTRA JARQUE